Med basis i «Viper IV» utviklet Hickman et nytt konsept basert på et V-skrog, hvor man delte en båt med V-skrog på langs og snudde delene så et hult V oppsto som en tunnel med åpning i baugen. Baugen fikk også den største bredden i skroget som slankes mot akterspeilet hvor det var montert sideror og to overflatepropeller. Den første ble sjøsatt i 1914. Hickman var den første konstruktøren som klarte å utvikle et fartøy som kunne utnytte , ved å generere løft gjennom en «luftpute» mellom skroget og vannflaten. Hickman vant seg ikke bare berømmelse, men også salgsrettigheter ved å gi flere båtbyggerfirmaer lisensrett, som Wood & McLure i West Mystic, Connecticut, Murray & Tregurtha og J M Densmore Co i Atlantic, Massachusetts i USA.